CELEX: 52015PC0380
Language: sl
Date: 2015-07-28
Title: Predlog UREDBA SVETA o spremembi Uredbe (ES) št. 866/2004 o režimu na podlagi člena 2 Protokola št. 10 k Aktu o pristopu glede blaga, ki je zajeto s shemami kakovosti kmetijskih proizvodov in živil

EVROPSKA KOMISIJA
            Bruselj, 28.7.2015
            COM(2015) 380 final
            2015/0165(NLE)
            Predlog
            UREDBA SVETA
            o spremembi Uredbe (ES) št. 866/2004 o režimu na podlagi člena 2 Protokola št. 10 k Aktu o pristopu glede blaga, ki je zajeto s shemami kakovosti kmetijskih proizvodov in živil
            
               
         
         
            
               OBRAZLOŽITVENI MEMORANDUM
            
            
               1.
                     OZADJE PREDLOGA
            
            
               Uredba Sveta (ES) št. 866/2004 (v nadaljnjem besedilu: Uredba o zeleni črti) določa posebna pravila o blagu, storitvah in osebah za prehod črte med območji Republike Ciper, ki niso pod dejanskim nadzorom vlade Republike Ciper, in območji Republike Ciper, ki so pod dejanskim nadzorom vlade Republike Ciper. 
            
            
               Uredba (EU) št. 1151/2012 Evropskega parlamenta in Sveta določa ureditev o shemah kakovosti kmetijskih proizvodov in živil, ki se lahko izkoristijo pri dajanju zajetih proizvodov na trg EU. 
            
            
               Ta sprememba določa način, na katerega se nadzorni mehanizem glede blaga, zajetega z Uredbo (EU) št. 1151/2012, za katerega geografsko področje uporabe zajema območja Republike Ciper, ki niso pod dejanskim nadzorom vlade Republike Ciper, do ponovne združitve Cipra uporablja na navedenih območjih. 
            
            
               Na tej stopnji bo ta sprememba zajemala samo sir Halloumi/Hellim, za katerega je Komisija prejela zahtevek za registracijo kot zaščiteno označbo porekla. Ta sprememba v ta namen upošteva skupni dogovor o začasni rešitvi za Halloumi/Hellim, ki naj bi se izvajal do ponovne združitve Cipra in ki je bil sklenjen pod vodstvom predsednika Junckerja v okviru njegovega obiska na Cipru 16. julija 2015
                  1
               , ter na tem dogovoru tudi temelji. Vendar se bo ta sprememba uporabljala tudi za morebitne nadaljnje zahtevke za registracijo imen v skladu z Uredbo (EU) št. 1151/2012, za katera geografsko področje uporabe zajema območja Republike Ciper, ki niso pod dejanskim nadzorom vlade Republike Ciper.
            
            
            
               2.
                     REZULTATI POSVETOVANJ Z ZAINTERESIRANIMI STRANMI IN OCEN UČINKA
            
            
               Komisija se je posvetovala z vlado Republike Ciper in prejela prispevke številnih zainteresiranih strani.
            
            
               3.
                     PRAVNI ELEMENTI PREDLOGA
            
            
               Uredba določa, da bo za blago, zajeto z imenom, registriranim v skladu z Uredbo (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil, za katero geografsko področje uporabe zajema območja Republike Ciper, ki niso pod dejanskim nadzorom vlade Republike Ciper, izvajalec nadzora, na katerega so bile v skladu s členom 39(1) navedene uredbe prenesene naloge, določene v tem členu, opravljal te naloge na območjih Republike Ciper, ki niso pod dejanskim nadzorom vlade Republike Ciper. 
            
            
               2015/0165 (NLE)
            
            
               Predlog
            
            
               UREDBA SVETA
            
            
               o spremembi Uredbe (ES) št. 866/2004 o režimu na podlagi člena 2 Protokola št. 10 k Aktu o pristopu glede blaga, ki je zajeto s shemami kakovosti kmetijskih proizvodov in živil
            
            
               SVET EVROPSKE UNIJE JE –
            
            
               ob upoštevanju Protokola št. 10 o Cipru
                  2
                k Aktu o pristopu iz leta 2003, zlasti člena 2 Protokola,
            
            
               ob upoštevanju predloga Evropske komisije,
            
            
               v skladu s posebnim zakonodajnim postopkom,
            
         
         
            
               ob upoštevanju naslednjega:
            
            
               (1)Uredba Sveta (ES) št. 866/2004
                  3
                določa posebna pravila o blagu, storitvah in osebah za prehod črte med območji Republike Ciper, ki niso pod dejanskim nadzorom vlade Republike Ciper, in območji Republike Ciper, ki so pod dejanskim nadzorom vlade Republike Ciper. 
            
            
               (2)Uredba (EU) št. 1151/2012 Evropskega parlamenta in Sveta
                  4
                določa ureditev o shemah kakovosti kmetijskih proizvodov in živil, ki se lahko izkoristijo pri dajanju zajetih proizvodov na trg EU.
            
            
               (3)Člen 3 Protokola št. 10 o Cipru določa, da nobena od njegovih določb ne izključuje ukrepov za spodbujanje gospodarskega razvoja navedenih območij. 
            
            
               (4)Treba je določiti način, na katerega se bo nadzorni mehanizem glede blaga, zajetega z Uredbo (EU) št. 1151/2012, za katerega geografsko področje uporabe zajema območja Republike Ciper, ki niso pod dejanskim nadzorom vlade Republike Ciper, do ponovne združitve Cipra uporabljal na navedenih območjih. 
            
            
               (5)Pod vodstvom predsednika Junckerja je bil 16. julija 2015 dosežen skupni dogovor o začasni rešitvi za morebitno zaščiteno označbo porekla za sir Halloumi/Hellim, ki naj bi se izvajal do ponovne združitve Cipra. Ta uredba ne posega v pristojnosti, ki jih ima Komisija v skladu z Uredbo (EU) št. 1151/2012, vključno s pregledom zahtevkov za kakršno koli registracijo. 
            
            
               (6)V skladu s tem skupnim dogovorom bo Komisija zagotovila popolno spoštovanje ustrezne zakonodaje EU, kakor je določeno v Pogodbah EU.
            
            
               (7)Ta uredba ne posega v morebiten prihodnji sklep Komisije o preklicu prepovedi gibanja zadevnih proizvodov živalskega izvora, ki bi bil sprejet v skladu s členom 4(9) Uredbe (ES) št. 866/2004 – 
            
            
               SPREJEL NASLEDNJO UREDBO:
            
            
               Člen 1
            
            
               Uredba (ES) št. 866/2004 se spremeni:
            
            
               v členu 4 se doda naslednji odstavek:
            
            
               „4a. Za blago, zajeto z imenom, registriranim v skladu z Uredbo (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil, za katero geografsko področje uporabe zajema območja Republike Ciper, ki niso pod dejanskim nadzorom vlade Republike Ciper, opravlja uradni nadzor iz člena 36 navedene uredbe na območjih Republike Ciper, ki niso pod dejanskim nadzorom vlade Republike Ciper, izvajalec nadzora, imenovan v skladu s členom 39(1) navedene uredbe. 
            
            
               Poleg poročil, ki se predložijo pristojnim organom Republike Ciper v skladu s členom 5(2)(e) Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali, izvajalec iz prvega pododstavka vsakih šest mesecev poroča Evropski komisiji o izvajanju svojih nalog na podlagi te uredbe.“.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
               
            
         
         
            
                  
                     (1)
                  
                  
                        
                     
                        http://europa.eu/rapid/press-release_MEX-15-5402_en.htm
                     
                     .
                  
                  
               
               
                  
                     (2)
                  UL L 236, 23.9.2003, str. 955.
               
               
                  
                     (3)
                  UL L 161, 30.4.2004, str. 128.
               
               
                  
                     (4)
                  UL L 343, 14.12.2012, str. 1.